
«HoHiHu. L'Horrible Història de la Humanitat». Direcció: Marta Sitjà. Dramatúrgia: Jordi Palet i Puig. Interpretació: Pep Farrés, Jordi Farrés, Alba Valldaura. Música: Jordi Riera. Escenografia i titelles: Alfred Casas. Construcció de l’escenografia: Miquel Ruiz. Vestuari: Nídia Tusal. Comunicació: Martí Rossell. Oficina: Maite Velázquez. Producció executiva: Sylvie Lorente. Una producció de Farrés Brothers. Farrés Brothers i Cia. Xirgu en família. Grec'23. Plaça Margarida Xirgu, Barcelona. 13 a 15 juliol 2023.

_______________________________________________________________
Li falta pinzell a aquesta troballa del subsòl

Farrés Brothers (Orbital, Dins el cau del tabalet, Tripula, El rei de la casa, El silenci d'Hamelin, La maleta de l'Agustí... són actius des del 2002!) ha ideat un dispositiu amb bons girs però que, a dia de l'estrena, encara falta afinar. Arraconant la seva habilitat de manipulació d'objectes, esdevenen personatges amb to de pallassos excèntrics, uns clowns de patacada. En aquest viatge els acompanya l'actriu Alba Valldaura. Ella és, sens dubte, la que domina millor les pauses i pot transformar el seu paper d'orgull de poques llums a il·luminada que resol la troballa arqueològica (que no desvetllarem). 
En realitat, tot gratant capes de terra avall, van constatant com els mascles són primaris i competitius i ella resol millor amb consens i retirant un punt les presses en resoldre el trencaclosques. Al muntatge, dirigit per Marta Sitjà, li falta tensar algunes escenes passant el pinzell per sobre del que és sobrer i treu focus a la idea central, afiançar el patetisme actoral i aconseguir que l'audiència empatitzi amb una pugna del tipus "tigres, leones, todos quieren ser los campeones". en tot cas, benvinguts els Farrés Brothers amb la seva aventura de teatre al carrer (tot i que altres cops els hem vist fent els seus muntatges a l'aire lliure). Aquest cop, cert, busquen una implicació del públic, que reacciona prou bé.

Aquest Hohihu remet al llibre L'Horrible Història del Món de T. Deary & M. Brown. La humanitat ha avançat a partir de fets, sovint, catastròfics que han obert el pas a noves civilitzacions. Amb el clown, s'han empassat la tesi i han volgut escenificar-la. Té el perill que estirar un plantejament controvertit pot obviar la raó per la qual el gir era troballa dramatúrgica i, ara, és només l'espina d'una peripècia poc reconeixible.
L'obra agafarà més consistència a mesura que la confrontin amb el públic, netejant les accions que treuen focus i eliminant text; trobant plecs desproporcionats als seus personatges sense deixar de ser esquemàtics (com el Bye Bye Confetti De La Baldufa o el Mort de Riure de Los Galindos); i pouant d'entre les deixalles aquest fil d'una literatura amb el tacte d'Stefan Zweig. (Com els Momentos estelares de la humanidad o [The frame] d'Eléctrico28), No cal pas una Carablanca per a fer pedagogia i estirar les orelles dels dos augustos; millor és que la descoberta sigui mútua i que el quadre final sigui celebrat col·lectivament.

El repte pendent és majúscul perquè sembla complicat ajuntar els dos mons, com si fossin oli i aigua. Avui, la física dirà que no hi enginy que dissolgui els dos líquids. Un repte per a la patafísica d'Alfred Jarry, que beneiria també Joan Miró, posteriorment: des del grotesc es pot definir la impunitat del Poder.

Jordi Bordes, Barcelona, 14 juliol 2023

Homes primaris, dones fortes

Les obres de construcció d´un nou aparcament soterrani s´aturen al descobrir que poden haver restes arqueològics. S´acota l´espai, vigilat per un guarda de seguretat que conjuntament amb el cap d´obres, esperen l´expert que ha d´enviar l´autoritat competent. Els problemes comencen quan el tècnic-arqueòleg resulta ser una dona. Fet que altera als dos homes que s´han de posar a les seves ordres i que pateixen d´un masclisme a flor de pell i d´una mentalitat bastant primària i bel·licosa.

Lluita de sexes, reivindicació femenina, doma del mascle (posar-lo al seu lloc), repàs a vola ploma a diverses civilitzacions que ens han precedit i conclusions no gaire optimistes per a la raça humana. Tot en clau de clown, a ritme esbojarrat, més en la línia de la caricatura gruixuda i l´esperpent, que de la ironia. De fet es l´estil de l´actriu i pallassa Marta Sitjà, provocatiu-irreverent-punyent, que es qui dirigeix l´espectacle.

El cas es que els Farrès Brothers (Pep i Jordi) i l´actriu Alba Valldaura, provenen d´una forma de treballar diferent, més atenta als detalls als matisos, i encara estan trobant la manera de conjuntar ambdós conceptes, formes de treball escènic.

Els Farrès Brothers ens han ofert memorables espectacles i l´Alba Valldaura (magistral en concepte i interpretació, la seva Iaia, memòria històrica). Marta Sitjà té un estil molt més físic i directe, sense gaires sotileses.   

A més estan treballen en clau de clown i teatre físic, tècniques a la que no estan habituats i cal anar trobant els matisos personals de cadascun-a. Es per això que l´espectacle que ja funciona, i es un bon divertiment, guanyarà més amb l´evolució de cada artista (l´Alba tota força, pot enriquir el seu personatge d´Anna Jones, en les transicions i donant-li més ànima) i els Farrès aconseguir un toc dins del primari dels seus personatges més empàtic i polir molts gags que guanyaran trobant-li el tempo i el gest adequat. Reveure als grans còmics del cinema mut pot ajudar (Charlot, Keaton, Laurel i Hardy).

Ferran Baile, Recomana, 14 juliol 2023
Humor contra las injusticias

El humor clásico siempre hace reír y Farres Brothers lo saben muy bien. HoHiHu habla de guerras, de las atrocidades que pueden cometer los hombres contra otros seres humanos, aunque aquí la mejor arma siempre sea el humor. En esta ocasión, las balas vienen en formato de denuncia social, porque el montaje, como acostumbran a tener los de esta compañía, tiene varias capas de entendimiento según la edad del espectador.

En el espacio Reguer había de todo, familias enteras riendo de diferente manera, según que la comicidad fuera o no con ellos. Aunque Hohihu no pretenda dar lecciones, las quejas del personaje de Alba Valldaura, por las que recibe más de una ovación cuando refleja con palabras malsonantes la actitud machista/paternalista de sus dos partnaires hombres.

La participación del público hace que el espectáculo fluya y, estando o no interpelados, los espectadores reaccionen más a las injusticias que se plantean en escena. Incluso algunos, de cuatro patas, castigan a los intérpretes cuando los efectos sonoros no son de su agrado.

Con una dramaturgia basada en la gestualidad, en el movimiento, en el clown y en el circo, Farres Brothers (+ Alba Valldaura) construyen una historia íntima, reconocible y llena de ternura que hace disfrutar a los más pequeños y reflexionar a los adultos. El humor siempre triunfa.

Elisa Diez, Recomana, 12 setembre 2023

